**Gloria Evangelina Anzaldúa**, nada en Valle del Río Grande o 26 de setembro de 1942 e finada en Santa Cruz (California) o 15 de maio do 2004, foi unha académica, activista política, feminista, escritora e poeta estadounidense.

Biografía
---------

Gloria Anzaldúa nace no Valle de Texas, Estados Unidos o 26 de setembro de 1942, filla de Urbano e Amalia Anzaldúa. Ós once anos, a súa familia trasládase a Hargill, Texas. Ós catorce anos, sofre a morte do seu pai. Anzaldúa pode lograr unha educación universitaria a pesar do racismo, sexismo e outras formas de opresión que ela experimenta na súa vida como unha texana de sétima xeración. Recibe o seu grao na Universidade de Texas-Panamericana, e a súa mestría da Universidade de Texas en Austin.

Anzaldúa traballa uns anos como mestra de escola antes de ir a Austin para obter a súa mestría, tamén completa os seus estudos de doutoramento en literatura comparativa na Universidade de Texas en Austin. En 1977 múdase a California onde fai os seus escritos, traballa como catedrática na Universidade Estatal de San Francisco; a Universidade de California en Santa Cruz; a Universidade Atlántica de Florida; e outras. Ela é a máis famosa co-autora de *This Bridge* Called My Back: Writings by Radical Women of Color (1981) con Cherríe Moraga, autora de Making Face, Making Soul/Facendo Caras: Creative and Critical Perspectives by Women of Color (1990), e co-autora de This Bridge We Call Home: Radical Visions for Transformation (2002). Tamén escribe Borderlands/La Frontera: The New Mestiza en 1987. Entre os seus libros para nenos *Prietita Has a Friend* (1991), *Friends from the Other Side - Amigos del Otro Lado* (1993), *Prietita y la Llorona* (1996). Anzaldúa tamén escribe moitos traballos de ficción e poesía. Os seus traballos móvense entre inglés e español ó mesmo tempo para converxer nunha soa lingua. En Borderlands identifícase con múltiples identidades. A súa autobiografía "La prieta," publícase en inglés na obra *This Bridge Called My Back*.

Anzaldúa contribuíu coa definición de feminismo, así como tamén na área cultural da teoría chicana e queer (lesbianas e gais). Unha contribución moi especial foi a introdución do termo mestizaxe para o público estadounidense, que significa a concepción do estado de estar 'máis aló'. Nos seus traballos teóricos, Anzaldúa invoca unha *nova mestiza* ("new mestiza"), que ela describe como un suxeito consciente dos seus conflitos de identidade e usa o termo *o novo ángulo de visión* ("new angles of vision") co fin de retar o pensamento binario en Occidente. O modo de pensar da "new mestiza" atópase ilustrado no feminismo post-colonial.

Obra
----

* *This Bridge Called My Back: Writings by Radical Women of Color* (1981)
* *Borderlands/La Frontera: The New Mestiza* (1987)
* *Making Face, Making Soul/Haciendo Caras: Creative and Critical Perspectives by Feminists of Color* (1990)
* *Interviews/Entrevistas* (2000)
* *This Bridge We Call Home: Radical Visions for Transformation* (2002)

### Libros infantís

* *Prietita Has a Friend* (1991)
* *Friends from the Other Side -Amigos del Otro Lado* (1995)
* *Prietita y La Llorona* (1996)

Notas
-----

1. ↑  Hub Hermans; Francisco Lasarte. *Literatura chicana* (en español) (Volumen 9 de Foro hispánico ed.). Rodopi. ISBN 9051838735. (Pag. 89) Enlace en Google Books
2. ↑  *Sexualidades transgresoras: una antología de estudios queer* (en español) (Mujeres y culturas ed.). Icaria Editorial. ISBN 8474265622. (Pag. 38) Enlace en Google Books
3. ↑  *El color de las sombras* (en español) (ilustrada ed.). Universidad Iberoamericana. ISBN 9688565180. (Pag. 109) Enlace en Google Books
4. ↑  Preciado, Beatriz. "Multitudes queer.".
5. ↑  Simons, Sarah. "Cruce de caminos".
6. ↑  "Tristes noticias: ha muerto Gloria Anzaldúa". [*Ligazón morta*]

* Portal:Feminismo
* Portal:Muller

|  |  |
| --- | --- |
| Control de autoridades | 
* Wd: Q3109110
* WorldCat
* VIAF: 9863544
* BIBSYS: 90056853
* BNE: XX1464322
* BNF: 120353692
* CANTIC: a16526740
* CiNii: DA06751913
* FAST: 82742
* FemBio: 1069
* GND: 119419408
* ICCU: UFIV046011
* ISNI: 0000 0001 0868 5698
* LCCN: n81136438
* NKC: jo2004232791
* NLG: 281862
* NTA: 072711493
* OL: OL23496A
* SNAC: w6pg5bg5
* SUDOC: 028537653
* UNZ: AnzalduaGloria
* WikiTree: Anzaldúa-10

 |